P6_TA(2005)0193

Finansiering af den fælles landbrugspolitik *

Europa-Parlamentets lovgivningsmæssige beslutning om forslag til Rådets forordning om finansiering af den fælles landbrugspolitik (KOM(2004)0489 — C6-0166/2004 — 2004/0164(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0489) [1],

- der henviser til EF-traktatens artikel 37, stk. 2, tredje afsnit, der danner grundlag for Rådets høring af Parlamentet (C6-0166/2004),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter og udtalelse fra Budgetkontroludvalget (A6-0127/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Artikel 5, litra a

a)foranstaltninger, der er nødvendige med henblik på analyse, forvaltning, overvågning, informationsudveksling og gennemførelse af den fælles landbrugspolitik, samt foranstaltninger vedrørende etablering af kontrolsystemer og teknisk og administrativ bistand | a)foranstaltninger, der er nødvendige med henblik på analyse, forvaltning, overvågning, informationsudveksling og gennemførelse af den fælles landbrugspolitik, samt foranstaltninger vedrørende etablering af kontrolsystemer og teknisk og administrativ bistand, med undtagelse af udgifter, som EGFL i henhold til artikel 13 ikke skal finansiere |

Ændring 2

Artikel 16, stk. 2

Dog kan direkte betalinger i intet tilfælde finde sted efter den 15. oktober i det pågældende regnskabsår. | udgår |

Ændring 3

Artikel 31, stk. 4, litra a

a)udgifter som omhandlet i artikel 3, stk. 1, der er afholdt mere end 36 måneder forud for den dato, hvor Kommissionen skriftligt meddeler den pågældende medlemsstat resultaterne af sin efterprøvning | a)udgifter som omhandlet i artikel 3, stk. 1, der er afholdt mere end 24 måneder forud for den dato, hvor Kommissionen skriftligt meddeler den pågældende medlemsstat resultaterne af sin efterprøvning |

Ændring 4

Artikel 31, stk. 4, litra b

b)udgifter vedrørende flerårige foranstaltninger, som udgør en del af de i artikel 3, stk. 1, omhandlede udgifter, for hvilke den sidste forpligtelse, der påhviler modtageren, ligger mere end 36 måneder forud for den dato, hvor Kommissionen skriftligt har meddelt den pågældende medlemsstat resultatet af sin efterprøvning | b)udgifter vedrørende flerårige foranstaltninger, som udgør en del af de i artikel 3, stk. 1, omhandlede udgifter, for hvilke den sidste forpligtelse, der påhviler modtageren, ligger mere end 24 måneder forud for den dato, hvor Kommissionen skriftligt har meddelt den pågældende medlemsstat resultatet af sin efterprøvning |

Ændring 5

Artikel 31, stk. 4, litra c

c)udgifter vedrørende programmer som omhandlet i artikel 4, stk. 1, hvor betalingen af saldoen er sket mere end 36 måneder forud for den dato, hvor Kommissionen skriftligt har meddelt den pågældende medlemsstat resultaterne af sin efterprøvning. | c)udgifter vedrørende programmer som omhandlet i artikel 4, stk. 1, hvor betalingen af saldoen er sket mere end 24 måneder forud for den dato, hvor Kommissionen skriftligt har meddelt den pågældende medlemsstat resultaterne af sin efterprøvning. |

Ændring 6

Artikel 32, stk. 5, afsnit 1

5. Hvis inddrivelsen ikke har fundet sted inden for en frist på fire år efter datoen for den første administrative eller retslige konstatering eller på seks år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse af den pågældende medlemsstat med 50 % og af fællesskabsbudgettet med 50 %, efter anvendelse af den i stk. 2 omhandlede tilbageholdelse. | 5. Hvis inddrivelsen ikke har fundet sted inden for en frist på fire år efter datoen for den første administrative konstatering eller på seks måneder efter afsigelsen af en endelig dom, bæres de finansielle konsekvenser af den manglende inddrivelse af den pågældende medlemsstat med 50 % og af fællesskabsbudgettet med 50 %, efter anvendelse af den i stk. 2 omhandlede tilbageholdelse. |

Ændring 7

Artikel 43

Inden den 1. september i det år, der følger efter det pågældende regnskabsår, udarbejder Kommissionen en finansrapport om forvaltningen af EGFL og ELFUL i det forløbne regnskabsår. | Inden den 1. september i det år, der følger efter det pågældende regnskabsår, fremsender Kommissionen en finansrapport til Europa-Parlamentet og Rådet om forvaltningen af EGFL og ELFUL i det forløbne regnskabsår. |

[1] Endnu ikke offentliggjort i EUT.

--------------------------------------------------